1Oih sudaro-sudaro ambo nan am-bo kasiahi! Ikolah surek ambo nan kaduwo kabake angkau. Di da-lam kaduwo buwah surek ko, ambo ba-usawo mambangkikkan pikieran-pikieran nan barasiah dari angkau. 2Ambo ma-anjurkan, supayo angkau bi mangana sagalo kato-kato nan du-lu lah di katokan dek nabi-nabi Allah, sarato mangana parentah dari Tuhan, Rajo Panyalamaik, nan disampaikan kabake angkau malalui rasul-rasul. 3Nan partamu-tamu, angkau mus-ti bi tawu, baraso di maso-maso akie jaman ko, ka bi ado urang-urang nan iduiknyo, dikuwasoi dek awa napa-su inyo sandiri. Inyo tu ka bi manci-meehkan angkau, 4inyo tu ka bi ba-kato bakcando iko, ”Keceknyo Tuhan bajanji ka datang! Kiniko manyo Ba-liau? Bapak-bapak niniak muyang ki-to lah bi maningga, tapi, sagalo sa-suatu bakcando itu juwo lai, samo jo bakcando kutiko dunia ko dijadikan!” 5Inyo tu sangajo indak bi namuah ma-ngaku, baraso sa-isuak Allah manjadi-kan langik jo bumi, jo kalimathullah. Bumi Baliau jadikan dari ayie, sara-to jo ayie; 6sarato jo ayie tu pulo — iyolah ayie nan malimbak gadang — dunia jaman sa-isuak tu dibinasokan. 7Tapi, langik jo bumi nan ado kiniko, dipaliaro dek kalimathullah tu juwo, untuak ka dibinasokan isuak jo api. Kiniko, langik jo bumi dipaliaro ju-wo lai, sampai tibo masonyo urang-urang nan durako di-ukun, sarato jo dibinasokan. 8Tapi, oih sudaro-sudaro ambo, parkaro nan ciyek ko, janlah angkau lupokan: baraso dalam pamandangan Tuhan, nan sa-ari, samo jo bakcando saribu tawun, nan saribu tawun, samo jo bakcando nan sa-ari. 9Tuhan indak talambek doh mambarikan, apo nan lah Baliau janjikan, biyapun ado nan manyangko bakcando itu. Tapi saba-liaknyo, Baliau saba taradok angkau, dek karano, Baliau ma-inginkan su-payo jan ado nan binaso. Tapi, supa-yo kasadonyo urang bi batobaik dari doso-dosonyo. 10Tapi, Ari kadatangan Tuhan tu, tibo ibaraik urang maliang. Di Ari tu, langik ka ilang lanyok jo bunyi gamu-ruah, sarato sagalo sasuatu nan di la-ngik, ka abih punah dek tabaka, nan bumi, sarato jo sagalo nan ado di da-lamnyo, ka ilang lanyok. 11Dek ka-rano, kasadonyo tu ka dirusak bina-sokan jo caro nan baitu, jadi, jikok baitu, baa samustinyo angkau iduik andaknyo? Angkau musti iduik su-ci, sarato iduik sangajo untuak Allah, 12salamo angkau bi manantikan, sa-rato nan niyo nak mampacapek da-tangnyo Ari Allah. Di Ari tu, langik ka abih dek tabaka, nan dek karano ka-angek-annyo, mako, sagalo sasuatu nan ado di langik ka bi jalang. 13Tapi, kito manantikan apo nan lah dijanji-kan dek Allah, iyolah, langik nan ba-ru sarato jo bumi nan baru, di sinan tu lah baru ado ka-adielan. 14Dek karano itu, sudaro-sudaro nan ambo kasiahi, samantaro ang-kau bi manantikan Ari Allah tu, ba-usawolah basungguah-sungguah un-tuak iduik suci, sarato jan bacacek di adok-an Allah. Sarato paliaro-lah ubuangan nan baiak jo Allah. 15Anggauklah kasabaran Tuhan kito tu, sabagai kasampatan nan dibari-kan Baliau kabake angkau, supayo angkau bisa salamaik. Paulus, suda-ro kito nan kito kasiahi, lah mam-buwek surek nan bakcando itu pu-lo kabake angkau. Inyo mambuwek surek tu jo kabijaksanoan nan diba-rikan dek Allah kabake inyo. 16Da-lam kasadonyo sureknyo, Paulus tatauk manulihkan tantang parkaro itu. Batua ado babarapo parkaro nan sulik untuak dipahami dari isi surek-sureknyo tu. Nan bagian itu, diputa baliakkan isinyo dek urang-urang nan indak tawu sabuwah alah juwo, sarato nan indak taguah iman-nyo. Parkaro tu indak ma-erankan, dek karano, bagian-bagian lain da-ri isi Alkitauk, dipabuwek bakcan-do itu pulo dek urang-urang tu. Apo nan dipabuwek dek inyo tu, hanyo ka ma-akibaikkan kabinasoan inyo sandiri. 17Tapi, nan angkau, oih sudaro-sudaro nan ambo kasiahi, lah bi ta-wu tantang parkaro itu. Dek karano itu, ingek-ingeklah, jan sampai ang-kau tabawok-bawok pulo, ka jalan sa-sek urang-urang nan jahek tu, sainggo angkau bi jatuah dari tampaik bapijak nan dagok. 18Andaklah angkau sama-kin marasokan rahmaik Isa Almasih, Tuhan sarato Rajo Panyalamaik ki-to, sarato andaklah angkau samakin bi tawu pulo jo Baliau. Tapujilah Ba-liau, kiniko sarato sampai salamo-la-monyo! Amin! Salam aromaik dari kami, Petrus
min_Latn